[Video] Nuwe advertensie laat kykers glimlagSkermgreep uit die video ŉ Nuwe advertensie van die kitskosrestaurantgroep Chicken Licken van ŉ jong seun in Ysland wat skielik Afrikaans begin praat, het kykers gaande. Die advertensie begin met die gesin wat verduidelik oor die seun wat skielik ŉ “vreemde taal” begin praat. “Ek kom, ma!” reageer hy as sy ma hom roep vir ete. “Piesang,” sê hy in antwoord op ‘n flitskaart met dié vrug se prentjie daarop en hy sit selfs met ‘n kam in sy kous aan tafel. Die gesin ontbied selfs ŉ sielkundige om te kyk of hy dalk ŉ antwoord het vir die kind se gedrag. Op ŉ dag is daar egter ŉ klop aan die deur, en die seun se lewe verander handomkeer. “Ek kan nie onthou wanneer laas ek só lekker vir ‘n advertensie gelag het nie. Uitstekende werk. Trots Suid-Afrikaans,” laat een kommentator hoor. “Ek bly in Ysland, die advertensie is beyond awesome!” skryf nog een. https://youtu.be/J4ha22TRrgI